তাছাড়া নির্বাচনে যে ওয়াদা দিয়ে ভোট নেয়া হয় সে অনুযায়ী রাষ্ট্র পরিচালনা না করাটিও হলো আরেক ভোট ডাকাতি। এখানে অপরাধটি হলো জনগণের সাথে চুক্তিভঙ্গের। কারণ, নির্বাচনের মাধ্যমে বিজয়ী পক্ষের সাথে ভোট দাতাদের যে চুক্তিটি হয় সেটি হলো নির্বাচনি ওয়াদা মেনে চলার। কিন্তু শেখ মুজিব সে চুক্তি মানেননি। বহু দলীয় গণতন্ত্রের নামে ভোট নিয়ে একদলীয় বাকশালী শাসন প্রতিষ্ঠার মাধ্যমে বাংলাদেশের ইতিহাসে তিনিই প্রথম ঘটান ভোট ডাকাতির ঘটনা। জনগণের ইচ্ছার প্রতি বুড়ো আঙ্গুল দেখিয়ে শেখ মুজিব প্রতিষ্ঠা দিয়েছিলেন নিজের স্বেচ্ছাচারি ইচ্ছাকে। রাষ্ট্রের উপর এভাবেই নিয়ন্ত্রন বিলুপ্ত হয় জনগণের। তখন দেশ চলে স্বৈরাচারি শাসকের ইচ্ছামত। তাই দেশবাসী ভারত বিরোধী হলে কী হবে, সরকারের নীতি প্রবর্তিত হয় ভারতের পদসেবায়। দেশ পরিণত হয় বিদেশের গোলাম রাজ্যে। ভারতের সাথে ২৫ সালা দাস চুক্তি স্বাক্ষরিত হয়েছিল গণরায়ের সাথে তেমন এক নিষ্ঠুর গাদ্দারি নিয়ে। এজন্যই ১৯৭৫ সালের ১৫ই আগষ্টে যখন শেখ মুজিবের স্বৈরাচারি শাসনের বিলুপ্তি ঘটে তখন হাজার হাজার মানুষ রাস্তায় উৎসব মুখর হয়েছিল। বাংলাদেশের রাজনীতিতে ব্যর্থতার বড় কারণ, শেখ মুজিব নিজে উৎখাত হয়ে সে শিক্ষা রেখে গেলেন তার রাজনৈতীক উত্তরসুরিরা তা থেকে কোন শিক্ষাই নেয়নি। ফলে যেখান থেকে শেখ মুজিবের শুরু তার ফিরে গেছেন সে স্থানটিতেই।